***Výbor Národnej rady Slovenskej republiky***

***pre financie a rozpočet***

**35. schôdza výboru**

Číslo: KNR-VFR-2139/2024-4

**150**

**Uznesenie**

**Výboru Národnej rady Slovenskej republiky pre financie a rozpočet**

**z 19. novembra 2024**

## Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 510) v druhom čítaní a

1. **súhlasí s**

## vládnym návrhom zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 510);

1. **odporúča**

**Národnej rade Slovenskej republiky**

## vládny návrh zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 510) schváliť so zmenami a doplnkami uvedenými v prílohe tohto uznesenia;

1. **ukladá**

**predsedovi výboru**

**informovať** o výsledku prerokovania uvedeného vládneho návrhu zákona gestorský výbor – Výbor Národnej rady Slovenskej republiky pre obranu a bezpečnosť.

**Ján Blcháč v. r.** predseda výboru

**Igor Válek**

**Marián Viskupič**

Overovatelia

**P r í l o h a**

**k uzneseniu Výboru**

**Národnej rady Slovenskej republiky**

**pre financie a rozpočet**

**č. 150** **z 19. novembra 2024**

**Pozmeňujúce a doplňujúce návrhy**

## k vládnemu návrhu zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 510)

1. V čl. I bode 10 § 7 ods. 1 písm. c) sa slová „a rozsah oprávnenia“ nahrádzajú slovami „a rozsah oprávnenia na zastupovanie“.

Odôvodnenie

Legislatívno-technická úprava ktorou sa zjednocuje pojem použitý v tom istom bode novely.

1. V čl. I bode 20 § 10 ods. 2 sa v písmene j) za slovo „alebo“ vkladá slovo „prevod“ a odkaz na poznámku pod čiarou 41e) sa umiestňuje nad slovo „kryptoaktív“.

Odôvodnenie

Ide o legislatívno-technickú pripomienku, nakoľko odkaz na nariadenie (EÚ) 2023/113 o údajoch sprevádzajúcich prevody finančných prostriedkov a určitých kryptoaktív a o zmene smernice (EÚ) 2015/849 sa vzťahuje na definíciu prevodu finančných prostriedkov a prevodu kryptoaktív.

1. V čl. I bode 51 § 21 ods. 4 v poslednej vete sa slová „právo tretieho štátu“ nahrádzajú slovami „právo iného štátu“.

Odôvodnenie

Ide o legislatívno-technickú pripomienku, ktorou sa zosúlaďuje rozsah ustanovenia aj na členské štáty EÚ, tak ako je to v celom ustanovení.

1. V čl. III bode 3 sa v úvodnej vete a v nadpise slová „§ 80ao“ nahrádzajú slovami „80aq“ a slová „§ 80ap“ sa nahrádzajú slovami „§ 80ar“.

Odôvodnenie

Posun označenia prechodného ustanovenia kvôli prijatiu zákona č. 248/2024 Z. z. o niektorých povinnostiach a oprávneniach v oblasti kryptoaktív a o zmene a doplnení niektorých zákonov a zákona o vzdelávaní dospelých a o zmene a doplnení niektorých zákonov (tlač 402), ktorými sa vkladali prechodné ustanovenia 80ap a 80aq.

1. V čl. III bode 5 prílohe č. 5 bode 7, v čl. IV bode 17 v bode 3 prílohy, v čl. VI bode 6 v bode 2 prílohy, v čl. IX bode 2 v bode 4 prílohy, v čl. XI bode 3 prílohy sa vypúšťajú slová „delegovaného nariadenia Komisie (EÚ) 2016/1675 zo 14. júla 2016 (Ú. v. EÚ L 254, 20.9.2016)“, a slová „delegovaného nariadenia Komisie (EÚ) 2018/1108 zo 7. mája 2018 (Ú. v. EÚ L 203, 10.8.2018), delegovaného nariadenia Komisie (EÚ) 2019/758 z 31. januára 2019 (Ú. v. EÚ L 125, 14.5.2019)“.

Odôvodnenie

Ide o legislatívno-technickú pripomienku, ktorou sa vypúšťajú právne záväzné akty, ktoré priamo nemenia text smernice (EÚ) 2015/849, a preto sa do zmien smernice nezahŕňajú.

1. V čl. V bode 1 v úvodnej vete a v označení odseku sa číslovka „5“ nahrádza číslovkou „6“.

Odôvodnenie

Preznačenie novo dopĺňaného odseku vzhľadom na novelu zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov, ktorá bola schválená 23. októbra 2024 (tlač 405).

1. V čl. VII bode 1 v poznámke pod čiarou k odkazu 3h sa slová „§ 4 ods. 5“ nahrádzajú slovami „§ 4 ods. 6“.

Odôvodnenie

Preznačuje sa odkaz vzhľadom na novelu zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov, ktorá bola schválená 23. októbra 2024 (tlač 405).

1. V čl. VIII bode 5 § 20a ods. 3 písmeno f) sa slová „finančnou spravodajskou jednotkou“ nahrádzajú slovami „Finančnou spravodajskou jednotkou“.

Odôvodnenie

Zosúladenie pojmu zavedeného v čl. I bod 3 § 6 ods. 5 návrhu zákona.

1. V čl. VIII bode 21 § 24 ods. 6 písm. b) sa slová „finančnou spravodajskou jednotkou“ nahrádzajú slovami „Finančnou spravodajskou jednotkou“.

Odôvodnenie

Zosúladenie pojmu zavedeného v čl. I bod 3 § 6 ods. 5 návrhu zákona.

1. V čl. VIII bode 26 § 25n ods. 2 sa slová „§ 20a ods. 1 písm. d), l) a m)“ nahrádzajú slovami „§ 20a ods. 1 písm. l) a m)“.

Odôvodnenie

Vypúšťa sa ustanovenie písmena d) z prechodného ustanovenia, nakoľko sa jeho znenie nemení touto novelou a nie je potrebné nanovo preukazovať splnenie v nej uvedených podmienok.

1. V čl. VIII bode 26 § 25n ods. 4 sa slová „§ 24 písm. j) a k)“ nahrádzajú slovami „§ 24 ods. 5 písm. j) a k)“.

Odôvodnenie

Spresnenie vnútorného odkazu.

1. V čl. XIII sa za bod 1 vkladá nový bod 2, ktorý znie:

„2. V § 6 ods. 2 písm. b) sa slová „finančnou spravodajskou jednotkou“ nahrádzajú slovami „Finančnou spravodajskou jednotkou“.“.

Nasledujúce body sa primerane prečíslujú.

Odôvodnenie

Zosúladenie pojmu zavedeného v čl. I bod 3 § 6 ods. 5 návrhu zákona.

1. V čl. XIII bod 2 § 6 ods. 8 písm. a) až d) a g) sa slová „finančnou spravodajskou jednotkou“ nahrádzajú slovami „Finančnou spravodajskou jednotkou“.

Odôvodnenie

Zosúladenie pojmu zavedeného v čl. I bod 3 § 6 ods. 5 návrhu zákona.